তোকুগাওয়া ইয়েতসুগু

তোকুগাওয়া ইয়েতসুগু (জাপানি: 徳川 家継; ৮ আগস্ট, ১৭০৯ –১৯ জুন, ১৭১৬) ছিলেন তোকুগাওয়া বংশের সপ্তম শোগুন। তিনি ১৭১৩ থেকে ১৭১৬ সালে তার মৃত্যুর আগে পর্যন্ত পর্যন্ত শাসন করেন। তিনি তোকুগাওয়া ইয়েনোবুর পুত্র ছিলেন এবং এই হিসেবে তিনি কফু অঞ্চলের দাইম্যো তোকুগাওয়া সুনাশিগের নাতি, তোকুগাওয়া ইয়েমিতসুর প্রপৌত্র, তোকুগাওয়া হিদেতাদার পর-প্রপৌত্র ও সর্বশেষে তোকুগাওয়া ইয়েয়াসুর পর-পর-প্রপৌত্র ছিলেন।

 প্রাথমিক জীবন (১৭০৯–১৭১৩) 
তোকুগাওয়া ইয়েতসুগু ১৭০৯ সালে আজকের জাপানের রাজধানী টোকিওতে (এদো) জন্মগ্রহণ করেন এবং তিনি শোগুন তোকুগাওয়া ইয়েনোবু ও তার উপপত্নী গেক্কোইনের জ্যেষ্ঠ পুত্র ছিলেন। জন্মের সময় তার পিতা ইয়েনোবুও এদোর শোগুন ছিলেন। তিনি নিজের দীর্ঘদিনের কনফুসীয় উপদেষ্টা আরাই হাকুসেকির পরামর্শে শাসনকার্য পরিচালনা করতেন। এদোর শোগুন দরবারে আরাই হাকুসেকি যথেষ্ট প্রভাবশালী ব্যক্তি ছিলেন। ইয়েতসুগুর জন্মের সময় তার পিতা ইয়েনোবুর বয়স ছিল ৪৮ বছর। শৈশবে ইয়েতসুগুর নাম রাখা হয়েছিল নাবেমাতসু (鍋松)।

আরাই তোকুগাওয়া পরিবারের আদি বংশসূত্র অনুসন্ধান করে দেখান যে, এই বংশের উৎপত্তি মিনামোতো পরিবার থেকে, যারা প্রথম জাপানীয় শোগুনাতের প্রতিষ্ঠাতা ছিল। এই কারণে ইয়েতসুগুকেও মিনামোতো নো ইয়েতসুগু নামে অভিহিত করা হতো। পিতা মৃত্যুবরণ করার সময় নাবালক ইয়েতসুগুর বয়স ছিল মাত্র তিন বছর। তবুও পিতার মৃত্যুর পরই তিনি শোগুন ইয়েতসুগু হিসেবে সিংহাসনে আরোহণ করেন। ১৭১৫ সালে তিনি জাপানি সম্রাট রেইগেনের কন্যা ইয়োশিকো নো মিয়াকে (১৭১৪–১৭৫৮) বিবাহ করেন। সে সময় ইয়েতসুগুর বয়স ছিল মাত্র ৪ বছর এবং ইয়োশিকো নো মিয়ার বয়স ছিল মাত্র এক বছর।Screech, T. (2006). Secret Memoirs of the Shoguns: Isaac Titsingh and Japan, 1779–1822, p. 97.

 পরিবার 

 পিতা: তোকুগাওয়া ইয়েনোবু 
 মাতা: গেক্কোইন (১৬৮৫–১৭৫২)
 স্ত্রী: ইয়াসোনোমিয়া ইয়োশিকো (১৭১৪–১৭৫৮)

 শোগুন (১৭১৩–১৭১৬) 
যদিও ইয়েতসুগু আনুষ্ঠানিকভাবে বাকুফুর (শোগুনাত সরকার) প্রধান হিসেবে দায়িত্ব গ্রহণ করেছিলেন; Titsingh, I. (1834). Annales du empereurs du Japon, p. 416.তবে তখন তিনি ছিলেন একেবারেই শিশু ছিলেন। শাসনকার্য পরিচালনার মতো বয়স বা সক্ষমতা তার ছিল না বিধায় তাকে কনফুসীয় পণ্ডিত আরাই হাকুসেকির তত্ত্বাবধান ও পরামর্শের অধীনে রাখা হয়েছিল। ইয়েতসুগুর শাসনামলে দুটি প্রধান সমস্যা নিয়ে কাজ করা হয়েছিল: মুদ্রা সংস্কার ও কিউশুতে বিদেশি বাণিজ্যের প্রসার। তবে ইয়েতসুগু নিজে কখনোই দেশের শাসনকার্যে তেমন মনোযোগ দেননি; বরং তার উপদেষ্টারাই, বিশেষত আরাই হাকুসেকি এসব বিষযের দেখাশোনা ও সমাধানের দায়িত্ব পালন করেছিলেন।

১৭১৫ সালে তিনি সম্রাট রেইগেনের কন্যা ইয়োশিকো নো মিয়াকে বিয়ে করেন। তখন তার বয়স ছিল ৫ বছর এবং ইয়োশিকো নো মিয়ার বয়স ছিল মাত্র ১ বছর।

১৭১৩ সালে রাজ্যে জিনিসপত্রের দাম অতি দ্রুত বাড়তে শুরু করেছিল। তাই ইয়েতসুগু ও আরাই হাকুসেকির কাছে বিভিন্ন প্রস্তাব পেশ করা হয়। এসব প্রস্তাবের অধিকাংশই ইয়েনোবুর মৃত্যুর পর উত্থাপিত হয়। কারণ ইয়েনোবুর যুগে এসব বিষয়ে তেমন গুরুত্বারোপ করা হয়নি। সকল প্রস্তাব পর্যালোচনা করার পর রাজসভায় একটি নতুন মুদ্রা চালু করার সিদ্ধান্ত নেওয়া হয় এবং ১৭১৪ সালে নতুন ধাতব মুদ্রা প্রবর্তিত হয়। পূর্বে ইয়েনোবুর শাসনামলে চালের দাম বেড়ে গিয়েছিল; কিন্তু ইয়েতসুগুর শাসনামলে নতুন মুদ্রা চালুর পর চালের দাম কমে মানুষের সাধ্যের আওতায় এসে যায়। 

এই মুদ্রা সংস্কারটি বিদেশি বাণিজ্যের সঙ্গে ঘনিষ্ঠভাবে যুক্ত ছিল। ১৭১৬ সালে নাগাসাকির দেজিমা বন্দর থেকে কেবল ডাচ ও চীনা বণিক জাহাজগুলোকেই রাজ্যে বাণিজ্য করার অনুমতি দেওয়া হয়েছিল। মুদ্রা ব্যবস্থার সংস্কারের পরপর বাণিজ্য সংক্রান্ত নিয়মাবলীতেও ব্যাপক সংস্কার আনা হয়। ১৭১৬ সালে একটি নথি জারি করে বলা হয়, বাকুফু এদো ও নাগাসাকিতে বৈদেশিক বাণিজ্যের জন্য দুইজন কর্মকতা নিয়োগ করবে এবং প্রতি বছর ৩০টি চীনা জাহাজ ও ২টি ডাচ জাহাজকে জাপানে প্রবেশের অনুমতি দেওয়া হবে। এই পদক্ষেপের পরও বৈদেশিক বাণিজ্য থেকে জাপান প্রায় বিচ্ছিন্ন অবস্থায় রয়ে যায়।

 মৃত্যু 
সংযোগ=https://en.wikipedia.org/wiki/File:Mausoleum_of_Yushoin.JPG|ডান|থাম্ব|শিবা পার্কের জোজো-জি মন্দিরে ইয়েসুগুর সমাধি (যিনি মৃত্যুর পর ইউশোইন নামে পরিচিত)। 
শোতোকু যুগের ষষ্ঠ বছরের চতুর্থ মাসের ত্রিশতম দিনে (১৭১৬ খ্রিস্টাব্দ) শোগুন ইয়েতসুগু সর্দিজনিত অসুস্থতার কারণে মাত্র ছয় বছর বয়সে মৃত্যুবরণ করেন।Screech, p. 98. ইয়েতসুগু নিজের সংক্ষিপ্ত শাসনামলে বাস্তবিক অর্থে শাসনকার্যে খুব বেশি কিছু করতে পারেননি এবং অল্প বয়স্ক হওয়ার কারণে স্বভাবগতভাবেই তিনি খেলাধুলাপ্রিয়, চঞ্চল ও শিশুসুলভ চরিত্রের অধিকারী ছিলেন। তাই রাজ্যের সকল গুরুত্বপূর্ণ প্রশাসনিক সিদ্ধান্ত মূলত তার উপদেষ্টারা নিজেরাই গ্রহণ করতেন। তার কোনো সন্তান না থাকায় তোকুগাওয়া শাসক ইয়েমিৎসুর সরাসরি বংশধারা (পৈতৃক উত্তরাধিকার) মূলত এখানেই শেষ হয়ে যায়। তবে এতে তোকুগাওয়া পরিবারের শাসন ফুরিয়ে যায়নি। কারণ তোকুগাওয়া বংশের প্রতিষ্ঠাতা তোকুগাওয়া ইয়েয়াসুর অনেক সন্তান ছিলেন এবং তাদের মাধ্যমে গড়ে ওঠা আরো কয়েকটি পার্শ্বীয় বংশধারা তখনও জীবিত ছিল। ফলে সেই পার্শ্বীয় শাখাগুলোর মধ্য থেকেই নতুন শোগুন নির্বাচন করা হয়। অবশেষে তোকুগাওয়া পরিবারের সেসব শাখার থেকে তোকুগাওয়া ইয়োশিমুনেকে নতুন শোগুন নিযুক্ত করা হয়।

শোগুন ইয়েতসুগুর মৃত্যুর পর তার বৌদ্ধ ধর্মীয় নাম দেওয়া হয় ইউশোইন। মৃত্যুর পর তার শেষকৃত্য সম্পন্ন শেষে তাকে টোকিওর বিখ্যাত জোজো-জি বৌদ্ধ মন্দিরে সমাহিত করা হয়।

 ইয়েতসুগুর শোগুনাতের যুগসমূহ 
ইয়েতসুগু যখন শোগুন ছিলেন, সেই সময়কে একাধিক (দুই) যুগের নাম বা নেঙ্গো দ্বারা চিহ্নিত করা হয়।Titsingh, I. (1834). Annales du empereurs du Japon, p. 416.

 শোতোকু (১৭১১–১৭১৬)
 কিয়োহো (১৭১৬–১৭৩৬)

 বংশধারা 

 তথ্যসূত্র 

 গ্রন্থপঞ্জি 

 Screech, Timon. (2006). Secret Memoirs of the Shoguns:  Isaac Titsingh and Japan, 1779–1822. London: RoutledgeCurzon.  
 Titsingh, Isaac. (1822). Illustrations of Japan.  London: Ackerman.
 Titsingh, Isaac. (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon.  Paris: Oriental Translation Fund of Great Britain and Ireland. ...Click link for digitized, full-text copy of this book (in French)
 Totman, Conrad. (1967). Politics in the Tokugawa bakufu, 1600–1843. Cambridge: Harvard University Press.

 বহিঃসংযোগ 



বিষয়শ্রেণী:১৭০৯-এ জন্ম
বিষয়শ্রেণী:১৭১৬-এ মৃত্যু
বিষয়শ্রেণী:এশিয়ার শিশু রাজশাসক